Sag om anmodning af § 747 forhør af forurettede
Ret: Retten på Frederiksberg (1. instans)
Faggruppe: Straffesag — Øvrige straffesager
Sagsemner: Efterforskning og straffeproces;
Forurettede og vidner;

Retten på Frederiksberg

Udskrift af retsbogen

Den 8. november 2010 kl. 13.15 blev retten sat i retssal J af Dommer.
Protokolfører var Medarbejder ved retten.

Retsmødet var offentligt.

Rettens nr. 2-6998/2010
Politiets nr. CI 0108-73251-00153-10

Anklagemyndigheden
mod
Tiltalte
CPR nr. (Født 1974)

Anmodning om § 747-forhør af Forurettede.

Navneforbud i henhold til tidligere afsagt kendelse.

For anklagemyndigheden mødte Anklager.

Advokat Rolf Gregersen var mødt som beskikket forsvarer for Tiltalte.

Advokat Finn Roger Nielsen var mødt som bistandsadvokat for Forurettede.

Der blev fremlagt anklagemyndighedens begæring af 7. oktober 2010 om ret-
smøde til indenretlig afhøring af Forurettede, jf. retspleje-lovens § 747, stk. 1.

Der blev fremlagt skrivelse af 3. november 2010 fra advokat Rolf Gregersen
indeholdende protest mod den indenretlige afhøring.

Anklageren begærede sagen fremmet. Anklageren henviste til, at forurettede er
bange for sigtede, som kender hendes opholdssted. Der er stor risiko for, at
forurettede ikke ønsker at afgive forklaring under domsforhandlingen, da
forurettede og sigtede har haft et kæresteforhold. Forurettede har været til
psykolog i anledning af volden mod hende, og psykologen har anbefalet foru-
rettede at glemme episoden og lægge sagen bag sig, for at hun kan komme
videre. Anklageren begærede endvidere, at sigtede føres ud, når Forurettede
afgiver forklaring, jf. retsplejelovens § 748, stk. 5.

På dommerens forespørgsel til de i begæringen anførte trusler mod et vidne,

Std 75286



side 2

bemærkede anklageren, at der ikke foreliggere nærmere konkrete oplysnin-ger
herom, end hvad der fremgår af bilag 10, hvorefter et vidne til politiet har
udtalt, at han ikke ønsker at udtale sig i sagen af frygt for sit liv.

Arrestanten Tiltalte blev fremstillet kl. 13.31 og blev orienteret om anklagerens
begæring.

Forsvareren protesterede mod gennemførelse af indenretlig afhøring af
Forurettede og mod afhøring uden sigtedes tilstedeværelse.

Retten afsagde

kendelse

Efter anklagerens oplysninger om baggrunden for anmodningen om afhøring af
Forurettede, finder retten ikke, at der foreligger sådanne konkrete trusler eller
andre omstændigheder, som gør, at det må befrygtes, at forurettedes forklaring
vil gå tabt, hvis den ikke sikres nu men afventer ho-vedforhandlingen. Retten
finder derfor ikke grundlag for at tage anklagemyn-dighedens begæring til
følge, jf. retsplejelovens § 747, stk. 2, nr. 1, hvorfor

bestemmes

Anmodningen om afhøring af Forurettede tages ikke til følge.

Bistandsadvokaten ønskede at kære den afsagte kendelse.

Sagen udsat på modtagelse af anklageskrift.

Dommer